เปิดไทม์ไลน์ “บจ.” ประกาศงบ Q3 จับตา 6 แบงก์โชว์กำไรโตกระฉูด!
“บล.ซีจีเอส-ซีไอเอ็มบี” คาดการณ์วันที่บริษัทจดทะเบียนรายงานงบไตรมาส 3/65 ช่วงวันที่ 17-21 ต.ค.65 จับตา 6 แบงก์โชว์กำไรโตกระฉูด! ลุ้น KBANK-SCB กวาดกำไรทะลุหมื่นลบ.
เปิดปฏิทิน “บจ.” ประกาศงบไตรมาส 3/65 ช่วงสัปดาห์นี้ (17-21 ต.ค.) จับตา 6 แบงก์โชว์กำไรโตกระฉูด!
15 ต.ค. 2565

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด คาดการณ์การประกาศผลการดำเนินงานของบริษัทจดทะเบียน (บจ.) งวดไตรมาส 3/65 ในช่วงสัปดาห์หน้า ดังนี้

โดยคาดการณ์ว่าบริษัท บัตรกรุงไทย จำกัด (มหาชน) หรือ KTC จะมีกำไรสุทธิ 1,790 ล้านบาท เติบโต 35.9% เมื่อเทียบจากปีก่อน แต่ลดลง 5.5% เมื่อเทียบจากไตรมาสก่อน
ธนาคารเกียรตินาคินภัทร จำกัด (มหาชน) หรือ KKP คาดมีกำไรสุทธิ 1,912 ล้านบาท เติบโต 29.4% เมื่อเทียบจากปีก่อน แต่ลดลง 6% เมื่อเทียบจากไตรมาสก่อน
ธนาคารกสิกรไทย จำกัด (มหาชน) หรือ KBANK คาดมีกำไรสุทธิ 11,059 ล้านบาท เติบโต 28.1% เมื่อเทียบจากปีก่อน และเติบโต 2.5% เมื่อเทียบจากไตรมาสก่อน
ธนาคารกรุงไทย จำกัด (มหาชน) หรือ KTB คาดมีกำไรสุทธิ 7,656 บาท เติบโต 51.1% เมื่อเทียบจากปีก่อน แต่ลดลง 8.4% เมื่อเทียบจากไตรมาสก่อน
ธนาคารทหารไทยธนชาต จำกัด (มหาชน) หรือ TTB คาดมีกำไรสุทธิ 3,190 บาท เติบโต 35.3% เมื่อเทียบจากปีก่อน แต่ลดลง 7.2% เมื่อเทียบจากไตรมาสก่อน
ธนาคารกรุงเทพ จำกัด (มหาชน) หรือ BBL คาดมีกำไรสุทธิ 7,929 บาท เติบโต 14.8% เมื่อเทียบจากปีก่อน และเพิ่มขึ้น 13.9% เมื่อเทียบจากไตรมาสก่อน
บริษัท เอสซีบี เอกซ์ จำกัด (มหาชน) หรือ SCB คาดมีกำไรสุทธิ 10,633 บาท เติบโต 20.6% เมื่อเทียบจากปีก่อน และเพิ่มขึ้น 5.8% เมื่อเทียบจากไตรมาสก่อน
บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC คาดมีกำไรสุทธิ 754 บาท ลดลง 9.4% เมื่อเทียบจากปีก่อน และลดลง 24.9% เมื่อเทียบจากไตรมาสก่อน